《寄魏鹤台并呈虚舟》
元代·方回

损益相因俯仰间，人才世事颇相关。
熙丰消息黄龙府，濂洛源流白鹤山。
此道不随高岸改，吾徒宁作野云閒。
世家但保书灯在，莫羡云霄玉笋班。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。